ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സർവിക്കൽ പാത്തോളജി, കോൾപോസ്കോപ്പി എന്നിവയിന്മേലുള്ള പതിനേഴാമത് ആഗോള കോൺഗ്രസിനെ ഡോ. ഹർഷവർദ്ധൻ അഭിസംബോധന ചെയ്തു
ന്യൂഡൽഹി , ജൂലൈ 02, 2021
ഗർഭാശയമുഖ അർബുദ ചികിത്സ, , പരിശോധന  എന്നിവയിൽ ചികിത്സ നടത്തുന്ന പ്രശസ്ത ഭിഷഗ്വരന്മാർ, വൈദ്യശാസ്ത്ര രംഗത്തെ പ്രൊഫസർമാർ, ലോകപ്രശസ്ത മെഡിക്കൽ സമൂഹം എന്നിവരടങ്ങിയ സദസ്സിനെ കേന്ദ്ര ആരോഗ്യ കുടുംബ ക്ഷേമ മന്ത്രി ഡോ ഹർഷവർദ്ധൻ ഇന്നലെ രാത്രി അഭിസംബോധന ചെയ്തു.
പതിനേഴാമത് സർവിക്കൽ പത്തോളജി, കോൾപോസ്കോപി ആഗോള കോൺഗ്രസിന്റെ ഉദ്ഘാടന സമ്മേളനത്തിൽ വീഡിയോ കോൺഫറൻസിലൂടെ പങ്കെടുക്കുകയായിരുന്നു അദ്ദേഹം
ഇന്ത്യൻ സൊസൈറ്റി ഓഫ് കോൾപോസ്കോപ്പി ആൻഡ് സർവിക്കൽ പതോളജി സംഘടിപ്പിച്ച ചടങ്ങ് ഉപ രാഷ്ട്രപതി ശ്രീ എം വെങ്കയ്യനായിഡു ആണ് ഉദ്ഘാടനം ചെയ്തത്.
സ്ത്രീകളുടെ ഗർഭാശയമുഖത്ത്  ഉണ്ടാവുന്ന, അർബുദപൂർവ മാറ്റങ്ങളുടെ  ചികിത്സ, പരിശോധന  എന്നിവയ്ക്ക് നേതൃത്വം നൽകുന്നതിനും, ഇതുമായി ബന്ധപ്പെട്ട ഏറെ പ്രശസ്തമായ ആഗോള കോൺഗ്രസ് ഏഷ്യയിൽ ആദ്യമായി കൊണ്ടുവന്നതിനും ഇന്ത്യൻ സൊസൈറ്റി ഓഫ് കോൾപോസ്കോപ്പി ആൻഡ് സർവിക്കൽ പതോളജിയെ ശ്രീ ഹർഷവർദ്ധൻ അഭിനന്ദിച്ചു.
ഗർഭാശയമുഖ അർബുദം തുടച്ചുനീക്കുക ; കർമ്മത്തിനായുള്ള ശംഖൊലി എന്ന ആഗോള കോൺഗ്രസിന്റെ പ്രമേയം, 2030 ഓടെ ഗർഭാശയമുഖ അർബുദം തുടച്ചുനീക്കുക എന്ന ലോകാരോഗ്യ സംഘടനയുടെ ആഹ്വാനത്തോടു ചേർന്നു പോകുന്നതാണെന്ന് കേന്ദ്രമന്ത്രി നിരീക്ഷിച്ചു
ഗർഭാശയമുഖ അർബുദത്തെ തടയുന്നതിനായി ഭാരതം കൈകൊണ്ട് തന്ത്രപ്രധാനമായ പങ്കാളിത്തം അദ്ദേഹം എടുത്തു പറഞ്ഞു. ദേശീയ അർബുദ നിയന്ത്രണ പരിപാടിക്ക് രൂപം നൽകിയിട്ടുള്ള വളരെ കുറച്ച് വികസ്വര രാഷ്ട്രങ്ങളിൽ ഒന്നാണ് ഇന്ത്യയെന്ന് അദ്ദേഹം ഓർമ്മിപ്പിച്ചു. സാധാരണയായി കണ്ടുവരുന്ന ഗർഭാശയമുഖം ,സ്തനം, തൊണ്ട എന്നിവിടങ്ങളിലെ അർബുദങ്ങളെ തിരിച്ചറിയുന്നതിനുള്ള പ്രവർത്തന മാർഗ്ഗനിർദ്ദേശങ്ങൾ ഇന്ത്യ പുറത്തിറക്കിയതായും അദ്ദേഹം അറിയിച്ചു
.
സാമ്പത്തികമായി ദുർബല അവസ്ഥയിലുള്ള ജനവിഭാഗങ്ങൾക്ക് അർബുദം, അർബുദ കോശങ്ങൾക്ക് സമാനമായ പ്രാഥമികകോശങ്ങൾ എന്നിവയ്ക്കുള്ള ചികിത്സ പ്രധാനമന്ത്രി ജൻ ആരോഗ്യ പദ്ധതി മുഖാന്തിരം ലഭ്യമാക്കിയത് കേന്ദ്ര ആരോഗ്യ മന്ത്രി വിശദീകരിച്ചു
രാജ്യത്തെ പ്രാഥമിക ആരോഗ്യ കേന്ദ്രങ്ങൾ സ്വാസ്ഥ്യ കേന്ദ്രങ്ങളായി മാറിയതായും, ഇവിടങ്ങളിൽ വലിയ തോതിലുള്ള പരിശോധനകൾ നടന്നു വരുന്നതായും ശ്രീ ഹർഷവർദ്ധൻ വ്യക്തമാക്കി
കഴിഞ്ഞ ഏഴ് വർഷത്തിനിടെ ലോകോത്തര സൗകര്യങ്ങളുള്ള 29 എയിംസ്കൾ, 25 റീജണൽ ക്യാൻസർ സെന്ററുകൾ എന്നിവയാണ് രാജ്യത്ത് വികസിപ്പിച്ചത്
രാജ്യത്തെ 542 മെഡിക്കൽ കോളേജുകൾ, 64 പോസ്റ്റ് ഗ്രാജുവേറ്റ് സ്ഥാപനങ്ങൾ എന്നിവിടങ്ങളിൽ അർബുദ രോഗികൾക്കും, അർബുദത്തിന്റെ പ്രാഥമിക അവസ്ഥയിൽ ഉള്ളവർക്കും സമഗ്രമായ ചികിത്സ നൽകുന്നുണ്ട്
താഴെക്കാണുന്ന ലിങ്കിൽ പരിപാടിയുടെ തത്സമയ സംപ്രേഷണം ലഭ്യമാക്കിയിരുന്നു
https://youtu.be/uC0JZ6KVoAI
IE/SKY
(Visitor Counter : 188
പ്രധാനമന്ത്രിയുടെ ഓഫീസ്
ചാർട്ടേഡ് അക്കൗണ്ടന്റുമാരുടെ ദിനത്തിൽ ചാർട്ടേഡ് അക്കൗണ്ടന്റുമാരുടെ സംഭാവനകൾക്ക് പ്രധാനമന്ത്രിയുടെ അഭിനന്ദനം
ചാർട്ടേഡ് അക്കൗണ്ടന്റുമാരുടെ ദിനത്തോടനുബന്ധിച്ച് ചാർട്ടേഡ് അക്കൗണ്ടന്റുമാരുടെ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
“ചാർട്ടേഡ് അക്കൗണ്ടന്റുമാരുടെ ദിനത്തിൽ, നമ്മുടെ രാജ്യത്തെ പ്രധാന സാമ്പത്തിക ശിൽപ്പികളിൽ ഉൾപ്പെടുന്ന ഒരു ഉദ്യോഗസ്ഥ സമൂഹത്തെ നാം ആദരിക്കുന്നു. നമ്മുടെ സമ്പദ്വ്യവസ്ഥയെ ശക്തിപ്പെടുത്തുന്നതിൽ അവരുടെ അപഗ്രഥന ബുദ്ധിയും അചഞ്ചലമായ പ്രതിബദ്ധതയും നിർണായകമാണ്. അവരുടെ വൈദഗ്ധ്യം സമ്പന്നവും സ്വാശ്രയവുമായ ഇന്ത്യയെ കെട്ടിപ്പടുക്കാൻ സഹായിക്കുന്നു.On #CharteredAccountantsDay, we honour a professional community which is among our nation's key financial architects. Their analytical acumen and steadfast commitment are crucial in strengthening our economy. Their expertise helps build a prosperous and self-reliant India. #CADay
— Narendra Modi  July 1, 2023
രാഷ്ട്രപതിയുടെ കാര്യാലയം
മുന് രാഷ്ട്രപതി ഡോ ശങ്കർ ദയാൽ ശർമ്മക്ക് അദ്ദേഹത്തിന്റെ ജന്മ വാര്ഷികത്തില് രാഷ്ട്രപതി പ്രണാമമര്പ്പിച്ചു
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു, മുന് രാഷ്ട്രപതി ഡോ ശങ്കർ ദയാൽ ശർമ്മക്ക് അദ്ദേഹത്തിന്റെ ജന്മ വാര്ഷികത്തില് ഇന്ന്  രാഷ്ട്രപതി ഭവനില് പ്രണാമമര്പ്പിച്ചു. ഡോ ശങ്കർ ദയാൽ ശർമ്മയുടെ ഛായാചിത്രത്തിനു മുമ്പില് രാഷ്ട്രപതിയും, രാഷ്ട്രപതി ഭവനിലെ ഉദ്യോഗസ്ഥരും പുഷ്പാർച്ചന നടത്തി.
RRTN
പ്രധാനമന്ത്രിയുടെ ഓഫീസ്
ഇന്ത്യ-യുഎസ് ഉന്നത സാങ്കേതിക സഹകരണസംഗമത്തിൽ പ്രധാനമന്ത്രി പങ്കെടുത്തു
ഇന്ത്യ-യുഎസ് ഉന്നത സാങ്കേതിക സഹകരണസംഗമത്തിൽ പ്രധാനമന്ത്രി ശ്രീ നരേന്ദ്ര മോദിയും യുഎസ്എ പ്രസിഡന്റ് ജോസഫ് ആർ ബൈഡനും പങ്കെടുത്തു. വാഷിങ്ടൺ ഡിസിയിലെ വൈറ്റ് ഹൗസിലായിരുന്നു പരിപാടി. യുഎസ് വാണിജ്യ സെക്രട്ടറി ജിന റൈമോണ്ടോയുടെ അധ്യക്ഷതയിൽ നടന്ന പരിപാടിയിൽ മുൻനിര ഇന്ത്യൻ-അമേരിക്കൻ ടെക് കമ്പനികളുടെയും സ്റ്റാർട്ടപ്പുകളുടെയും സിഇഒമാർ പങ്കെടുത്തു. 'ഏവർക്കും എഐ ', 'മാനവരാശിക്കായുള്ള നിർമാണം' എന്നതായിരുന്നു ഈ വേദിയുടെ പ്രമേയം.
ഇന്ത്യയും അമേരിക്കയും തമ്മിലുള്ള ആഴത്തിലുള്ള സാങ്കേതിക സഹകരണം അവലോകനം ചെയ്യാനുള്ള അവസരമായിരുന്നു പരിപാടി. ഇരുരാജ്യങ്ങളിലെയും പൗരന്മാരുടെയും ലോകത്തിന്റെയും ആവശ്യങ്ങൾ നിറവേറ്റാൻ നിർമിതബുദ്ധി അധിഷ്ഠിതമാക്കിയുള്ള സമഗ്ര സമ്പദ്വ്യവസ്ഥ സ്വീകരിക്കുന്നതിൽ ഇന്ത്യ-യുഎസ് സാങ്കേതിക പങ്കാളിത്തത്തിന്റെ പങ്കിനെയും സാധ്യതകളെയും കുറിച്ച് ചർച്ചകൾ നടന്നു. ആഗോള സഹകരണം കെട്ടിപ്പടുക്കുന്നതിനായി രണ്ട് സാങ്കേതിക ആവാസവ്യവസ്ഥകൾ, ഇന്ത്യയുടെ വൈദഗ്ധ്യമാർന്ന തൊഴിൽശക്തി, ഡിജിറ്റൽ പൊതു അടിസ്ഥാനസൗകര്യങ്ങളിൽ ഇന്ത്യ കൈവരിച്ച മുന്നേറ്റങ്ങൾ എന്നിവ തമ്മിൽ നിലവിലുള്ള ബന്ധങ്ങൾ പ്രയോജനപ്പെടുത്തുന്നതിനുള്ള മാർഗങ്ങളെക്കുറിച്ച് സിഇഒമാർ ചർച്ച ചെയ്തു. തന്ത്രപരമായ സഹകരണം ആരംഭിക്കുന്നതിനും മാനദണ്ഡങ്ങളിൽ സഹകരിക്കുന്നതിനും നൂതനാശയങ്ങൾ പ്രോത്സാഹിപ്പിക്കുന്നതിനും അതതു വ്യവസായങ്ങൾ തമ്മിൽ നിരന്തരം ഇടപഴകുന്നതിനും അവർ ആഹ്വാനം ചെയ്തു.
സാമൂഹിക-സാമ്പത്തിക വളർച്ചയ്ക്കായി ഇന്ത്യ-യുഎസ് സാങ്കേതിക സഹകരണം പ്രയോജനപ്പെടുത്തുന്നതിനുള്ള അനന്തമായ സാധ്യതകളെക്കുറിച്ച് പ്രധാനമന്ത്രി പരാമർശിച്ചു. നവീകരണ സംസ്കാരം വളർത്തിയെടുക്കുന്നതിൽ ഇന്ത്യയിലെ പ്രതിഭാധനരായ യുവാക്കളുടെ സംഭാവനയെയും അദ്ദേഹം അഭിനന്ദിച്ചു. ബയോടെക്നോളജി, ക്വാണ്ടം എന്നിവയുൾപ്പെടെയുള്ള പുതിയ മേഖലകളിലേക്ക് ഇന്ത്യ-യുഎസ് സാങ്കേതിക പങ്കാളിത്തം വിപുലീകരിക്കുന്നതിനു സഹായമേകണമെന്നു പ്രസിഡന്റ് ബൈഡൻ സിഇഒമാരോട് ആവശ്യപ്പെട്ടു. നമ്മുടെ ജനങ്ങൾക്കും ലോകത്തിനും മെച്ചപ്പെട്ട ഭാവി കെട്ടിപ്പടുക്കുന്നതിൽ ഇന്ത്യ-യുഎസ് പങ്കാളിത്തം നിർണായക പങ്ക് വഹിക്കുമെന്ന് ഇരുനേതാക്കളും വ്യക്തമാക്കി.
ചടങ്ങിൽ പങ്കെടുത്ത വ്യവസായ പ്രമുഖർ ഇവരാണ്:
യുഎസ്എയിൽ നിന്ന്:
1. രേവതി അദ്വൈതി, സിഇഒ, ഫ്ലെക്സ്
2. സാം ആൾട്ട്മാൻ, സിഇഒ, ഓപ്പൺഎഐ
3. മാർക്ക് ഡഗ്ലസ്, പ്രസിഡന്റ് & സിഇഒ, എഫ്എംസി കോർപ്പറേഷൻ
4. ലിസ സു, സിഇഒ, എഎംഡി
5. വിൽ മാർഷൽ, സിഇഒ, പ്ലാനറ്റ് ലാബ്സ്
6. സത്യ നദെല്ല, സിഇഒ, മൈക്രോസോഫ്റ്റ്
7. സുന്ദർ പിച്ചൈ, സിഇഒ, ഗൂഗിൾ
8. ഹേമന്ത് തനേജ, സിഇഒ & മാനേജിങ് ഡയറക്ടർ, ജനറൽ കാറ്റലിസ്റ്റ്
9. തോമസ് ടുൾ, സ്ഥാപകൻ, ടുൾകോ എൽഎൽസി
10. സുനിത വില്യംസ്, നാസ ബഹിരാകാശ സഞ്ചാരി
ഇന്ത്യയിൽ നിന്ന്:
1. ആനന്ദ് മഹീന്ദ്ര, മഹീന്ദ്ര ഗ്രൂപ്പ് ചെയർമാൻ
2. മുകേഷ് അംബാനി, റിലയൻസ് ഇൻഡസ്ട്രീസ് ചെയർമാൻ & എംഡി
3. നിഖിൽ കാമത്ത്, സെരോദ & ട്രൂ ബീക്കൺ സഹസ്ഥാപകൻ
4. വൃന്ദ കപൂർ, 3rdiടെക് സഹസ്ഥാപക
ND
(
പ്രധാനമന്ത്രിയുടെ ഓഫീസ്
കിന്നൗറിലെ ഉരുൾപൊട്ടലിലുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
കിന്നൗറിലെ ഉരുൾപൊട്ടലിൽ ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"കിന്നൗറിലെ ഉരുൾപൊട്ടൽ ദുരന്തം വളരെ ദുഖകരമാണ്. ദുഖകരമായ ഈ വേളയിൽ എന്റെ ചിന്തകൾ ജീവൻ നഷ്ടപ്പെട്ടവരുടെ കുടുംബത്തോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ. രക്ഷാപ്രവർത്തനങ്ങൾ നടക്കുന്നു, ഇപ്പോഴും കുടുങ്ങിക്കിടക്കുന്നവരെ . സഹായിക്കാൻ സാധ്യമായതെല്ലാം ചെയ്യുന്നു. "
(
പ്രധാനമന്ത്രിയുടെ ഓഫീസ്
ഒഡിഷയിൽ ട്രെയിന് അപകടം നടന്ന സ്ഥലം പ്രധാനമന്ത്രി സന്ദർശിച്ചു; രക്ഷാപ്രവര്ത്തനങ്ങള് വിലയിരുത്തി
അപകടത്തില് പ്രിയപ്പെട്ടവരെ നഷ്ടപ്പെട്ട കുടുംബാംഗങ്ങള്ക്കൊപ്പമാണ് ഗവണ്മെന്റ്: പ്രധാനമന്ത്രി
പരിക്കേറ്റവര്ക്കു വൈദ്യസഹായമെത്തിക്കാന് സാധ്യമായതെല്ലാം ചെയ്യും: പ്രധാനമന്ത്രി
ദുരന്തത്തിന്റെ വ്യാപ്തി ലഘൂകരിക്കുന്നതിനുള്ള 'ഗവണ്മെന്റിന്റെ സർവതോമുഖ' സമീപനത്തിന് പ്രധാനമന്ത്രി ഊന്നൽ നൽകി
അപകടത്തില് കുറ്റക്കാരെന്ന് കണ്ടെത്തുന്നവര്ക്കെതിരെ കര്ശനമായ ശിക്ഷവേണമെന്നും അന്വേഷണം വേഗത്തിലാക്കണമെന്നും പ്രധാനമന്ത്രി നിര്ദേശിച്ചു
രക്ഷാപ്രവര്ത്തത്തിനൊപ്പം അപകടത്തില് കേടുസംഭവിച്ച ട്രാക്കുകള് പുനഃസ്ഥാപിക്കുന്നതിനും റെയില്വേ പ്രയത്നിക്കുകയാണെന്ന് പ്രധാനമന്ത്രി
അപകടസമയത്ത് കൃത്യമായി ഇടപെട്ട ഒഡിഷ ഗവണ്മെന്റിനെയും പ്രാദേശിക ഭരണസംവിധാനത്തെയും രക്ഷാപ്രവര്ത്തനത്തിന് മുന്നിട്ടിറങ്ങിയ പ്രദേശവാസികളെയും, പ്രത്യേകിച്ച് ചെറുപ്പക്കാരെയും, പ്രധാനമന്ത്രി അഭിനന്ദിച്ചു
ഒഡിഷയിലെ ബാലസോറില് ട്രെയിന് അപകടം നടന്ന സ്ഥലം പ്രധാനമന്ത്രി ശ്രീ നരേന്ദ്ര മോദി സന്ദർശിച്ചു. രക്ഷാപ്രവര്ത്തനങ്ങളും ദുരിതാശ്വാസ പ്രവർത്തനങ്ങളും അദ്ദേഹം വിലയിരുത്തി. ആശുപത്രിയില് ചികിത്സയില് കഴിയുന്നവരേയും അദ്ദേഹം സന്ദര്ശിച്ചു.
ട്രെയിനില് സഞ്ചരിച്ചിരുന്ന വിവിധ സംസ്ഥാനങ്ങളില് നിന്നുള്ളവര് ഈ അപകടത്തില്പ്പെട്ടുവെന്ന് അദ്ദേഹം പറഞ്ഞു. ദാരുണമായ അപകടത്തെക്കുറിച്ച് സംസാരിക്കവേ, അപകടത്തില് പരിക്കേറ്റവര്ക്ക് വൈദ്യസഹായമെത്തിക്കാന് സാധ്യമായതെല്ലാം ചെയ്യുമെന്ന് അദ്ദേഹം ഉറപ്പ് നല്കി. അപകടത്തില് തങ്ങളുടെ പ്രിയപ്പെട്ടവരുടെ ജീവന് നഷ്ടപ്പെട്ട കുടുംബാംഗങ്ങള്ക്കൊപ്പമാണ് ഗവണ്മെന്റെന്നും പ്രധാനമന്ത്രി പറഞ്ഞു.
അപകടത്തില് കുറ്റക്കാരെന്ന് കണ്ടെത്തുന്നവര്ക്കെതിരെ കര്ശനമായ നടപടി സ്വീകരിക്കാനും അന്വേഷണം വേഗത്തിലാക്കാനും നിര്ദേശിച്ചുവെന്നും പ്രധാനമന്ത്രി കൂട്ടിച്ചേര്ത്തു. അപകടസമയത്ത് കൃത്യമായി ഇടപെട്ട ഒഡിഷ ഗവണ്മെന്റ്, തദ്ദേശഭരണസംവിധാനം, രക്ഷാപ്രവര്ത്തനത്തിന് മുന്നിട്ടിറങ്ങിയ പ്രദേശവാസികള്, പ്രത്യേകിച്ച് ചെറുപ്പക്കാര്, എന്നിവരെ പ്രധാനമന്ത്രി പ്രത്യേകം അനുമോദിച്ചു. രാത്രിമുഴുവൻ ഇവർ സഹായത്തിനെത്തി. അപകടത്തില് പരിക്കേറ്റ് നിരവധിപേരെയാണ് ആശുപത്രിയില് എത്തിച്ചത്. ഇവരെ സഹായിക്കാൻ ഈ സമയത്ത് രക്തദാനത്തിന് തയ്യാറായി ആശുപത്രിയില് തടിച്ചുകൂടിയ തദ്ദേശവാസികളേയും അദ്ദേഹം അനുമോദിച്ചു. രക്ഷാപ്രവര്ത്തത്തിനൊപ്പം, അപകടത്തില് കേടുസംഭവിച്ച ട്രാക്കുകള് പുനഃസ്ഥാപിക്കുന്നതിനും റെയില്വേ പ്രയത്നിക്കുകയാണെന്നും അദ്ദേഹം പറഞ്ഞു. പ്രാദേശിക ഭരണാധികാരികളോടും റെയില്വേ അധികൃതരോടും വിശദമായി സംസാരിച്ച പ്രധാനമന്ത്രി ദുരന്തത്തിന്റെ വ്യാപ്തി ലഘൂകരിക്കുന്നതിനുള്ള 'ഗവണ്മെന്റിന്റെ സർവതോമുഖ' സമീപനത്തിനും ഊന്നൽ നൽകി.
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നാരായണ ഗുരുവിന് ജയന്തി ദിനത്തിൽ ശ്രദ്ധാഞ്ജലികൾ അർപ്പിച്ചു
ശ്രീനാരായണ ഗുരുവിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
ശ്രീനാരായണ ഗുരുവിന്റെ ജയന്തി ദിനത്തിൽ ഞാൻ അദ്ദേഹത്തെ നമിക്കുന്നു. അദ്ദേഹത്തിന്റെ അനുശാസനങ്ങൾ ദശലക്ഷക്കണക്കിന് ആളുകൾക്ക് ശക്തി നൽകുന്നു. വിദ്യാഭ്യാസം , സാമൂഹിക പരിഷ്കരണം, സമത്വം എന്നിവയിൽ അദ്ദേഹം നൽകിയ ഊന്നൽ നമ്മെ പ്രചോദിപ്പിക്കുന്നു. സാമൂഹിക മാറ്റത്തിനായി സ്ത്രീശാക്തീകരണത്തിനും യുവശക്തി ഉപയോഗപ്പെടുത്തുന്നതിനും അദ്ദേഹം അത്യധികം പ്രാധാന്യം നൽകി.
(
സാമൂഹ്യനീതി, ശാക്തീകരണ മന്ത്രാലയം
'സ്കോളർഷിപ് ഫോർ പിഎം കെയേഴ്സ് ചിൽഡ്രൻ'
പ്രധാന മന്ത്രി ശ്രീ നരേന്ദ്ര മോദി 2021 മെയ് 29-ന് പിഎം കെയേഴ്സ് ഫോർ ചിൽഡ്രൻ പദ്ധതിക്ക് തുടക്കം കുറിച്ചു.
(കോവിഡ്-19 മഹാമാരി മൂലം, മാതാപിതാക്കൾ / നിലവിലെ രക്ഷിതാവ് / നിയമപരമായ രക്ഷിതാവ് / ദത്തെടുത്ത മാതാപിതാക്കൾ / ജീവിച്ചിരിക്കുന്ന മാതാവോ പിതാവോ നഷ്ടപ്പെട്ട എല്ലാ കുട്ടികൾക്കും സാമ്പത്തിക സഹായം ഈ പദ്ധതിയുടെ കീഴിൽ, 2022 ഫെബ്രുവരി മുതൽ നൽകുന്നു.
പദ്ധതിയുടെ തുടർച്ചയായി, സാമൂഹിക നീതി-ശാക്തീകരണ വകുപ്പ്, സാമൂഹിക നീതി-ശാക്തീകരണ മന്ത്രാലയം എന്നിവ ഇത്തരം കുട്ടികൾക്ക് അവരുടെ പഠനത്തിൽ തടസ്സം നേരിടുന്നത് ഒഴിവാക്കാൻ സ്കോളർഷിപ് സഹായം നൽകാൻ തീരുമാനിച്ചു. ഇതിനായി 'സ്കോളർഷിപ് ഫോർ പിഎം കെയേഴ്സ് ചിൽഡ്രൻ' എന്ന പുതിയ കേന്ദ്ര പദ്ധതിക്ക് രൂപം നല്കിയിട്ടുണ്ട്.
പദ്ധതിയുടെ കീഴിൽ, ഒരു കുട്ടിക്ക് പ്രതിവർഷം ₹20,000/- സ്കോളർഷിപ് അലവൻസായി അനുവദിക്കും. ഇതിൽ ₹1,000 പ്രതിമാസ അലവൻസും; മുഴുവൻ സ്കൂൾ ഫീസും, പുസ്തകങ്ങളുടെയും യൂണിഫോമിന്റെയും ഷൂസിന്റ്റെയും മറ്റ് വിദ്യാഭ്യാസ ഉപകരണങ്ങളുടെയും ചെലവിനായി പ്രതിവര്ഷം ₹8,000-യുടെ അക്കാദമിക് അലവൻസം ഉൾപെടും.
സ്കോളർഷിപ് കുട്ടികൾക്ക് ഒന്നാം ക്ലാസ് മുതൽ പന്ത്രണ്ടാം ക്ലാസ് വരെ നേരിട്ട് നൽകും. പദ്ധതിയുടെ കീഴിൽ, 2022-23-ൽ ഇതുവരെ 3,945 കുട്ടികൾക്ക് ₹7.89 കോടിയുടെ പ്രയോജനം ലഭിച്ചു.
ആരോഗ്യ, കുടുംബക്ഷേമ മന്ത്രാലയം
നാഷണല് ക്ലിനിക്കല് ട്രീറ്റ്മെന്റ് പ്രോട്ടോക്കോളനുസരിച്ചു മികച്ച പരിചരണം ലഭ്യമാക്കണമെന്ന് സ്വകാര്യ ആശുപത്രികള്ക്കായി നടത്തിയ വിര്ച്വല് കോണ്ക്ലേവില് ആരോഗ്യമന്ത്രാലയം
പ്രതിസന്ധികള് സൃഷ്ടിക്കാതെ രോഗികള്ക്കു പ്രവേശനം ഉറപ്പാക്കണമെന്നും നിര്ദേശം
ന്യൂഡല്ഹി എയിംസ്, ഫിക്കി  എന്നിവയുമായി സഹകരിച്ച് കേന്ദ്ര ആരോഗ്യ മന്ത്രാലയം കോവിഡ് 19 ചികിത്സ ഒരുക്കുന്ന സ്വകാര്യ ആശുപത്രികള്ക്കായി വിര്ച്വല് കോണ്ക്ലേവ് സംഘടിപ്പിച്ചു. കോവിഡ് മരണങ്ങള് കുറയ്ക്കുന്നതിനുള്ള ക്ലിനിക്കല് പ്രോട്ടോക്കോളും മികച്ച പ്രതിരോധ നടപടികളും കോണ്ക്ലേവ് ചര്ച്ച ചെയ്തു.
കോവിഡ് 19 രാജ്യത്തെ ആരോഗ്യസംവിധാനങ്ങള്ക്ക് മുമ്പില്ലാത്ത വെല്ലുവിളികള് ഉയര്ത്തുന്നുണ്ടെങ്കിലും, ഗവണ്മെന്റ്- സ്വകാര്യ മേഖലകള് സജീവമായി ഇക്കാര്യത്തില് ഇടപെടുന്നുണ്ട്. രാജ്യത്തെ പൊതു, സ്വകാര്യ മേഖലകളിലെ ആശുപത്രികള് നടപ്പാക്കുന്ന ഫലപ്രദമായ ചികിത്സാ രീതികള് പങ്കിടുന്നതിനാണ് കോണ്ക്ലേവ് സംഘടിപ്പിച്ചത്. കോവിഡ് 19 കൈകാര്യം ചെയ്യുമ്പോഴുണ്ടാകുന്ന ആശങ്കകളും വെല്ലുവിളികളും പങ്കുവയ്ക്കാനും ആശുപത്രി പ്രതിനിധികളോട് മന്ത്രാലയം ആവശ്യപ്പെട്ടു.
വിവിധ സംസ്ഥാനങ്ങളിലെ/കേന്ദ്രഭരണപ്രദേശങ്ങളിലെ ഐസിയു ഡോക്ടര്മാരുടെ ചികിത്സാവൈദഗ്ധ്യം മെച്ചപ്പെടുത്തുന്നതിനായി ഇ-ഐസിയു, സെന്റേഴ്സ് ഓഫ് എക്സലന്സ് , ക്ലിനിക്കല് ഗ്രാന്ഡ് റൗണ്ട്സ് എന്നീ മാര്ഗങ്ങളിലൂടെ ന്യൂഡല്ഹി എയിംസ് ടെലി-കണ്സള്ട്ടേഷന് സെഷനുകള് നടത്തിയിരുന്നു. രോഗവ്യാപനം നിയന്ത്രിക്കല്, നേരത്തെ തിരിച്ചറിയല് തുടങ്ങിയ ഘടകങ്ങള്ക്കൊപ്പം ഇതും രോഗമുക്തിനിരക്കുകൂട്ടാനും മരണനിരക്ക് ക്രമാനുഗതമായി കുറയ്ക്കാനും സഹായകമായി.
മരണനിരക്കു കുറയ്ക്കുന്നതിന് രോഗികള്ക്ക് സമയബന്ധിത ചികിത്സ ഉറപ്പാക്കുന്നതിന്റെ പ്രാധാന്യം യോഗത്തില് ഊന്നിപ്പറഞ്ഞു. ആരോഗ്യപ്രവര്ത്തകര്ക്കു രോഗം പകരാതിരിക്കുന്നതിനുള്ള എല്ലാ നടപടികളും സ്വീകരിച്ച് അവര്ക്കു സംരക്ഷണമൊരുക്കി ജീവനക്കാര്ക്കു പ്രചോദനമേകാനും നിര്ദേശിച്ചു. രോഗികള്ക്ക് തടസ്സങ്ങളില്ലാതെ പ്രവേശനം ഉറപ്പാക്കാനും ആശുപത്രികളോട് ആവശ്യപ്പെട്ടു. ലക്ഷണങ്ങളുടെ അടിസ്ഥാനത്തിലുള്ള ചികിത്സാരീതികളുടെ പ്രാധാന്യത്തെക്കുറിച്ചും കോവിഡ് 19 രോഗികള്ക്ക് വ്യത്യസ്തരീതിയിലുള്ള ചികിത്സ നല്കുന്നത് ഒഴിവാക്കുന്നതിനെക്കുറിച്ചും യോഗത്തില് ചര്ച്ചചെയ്തു.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 07.06.2020
ഇതുവരെ:
രാജ്യത്താകെ ഇതുവരെ കോവിഡ് മുക്തരായത് 1,19,293 പേരാണ്. ഇന്നലെ മാത്രം 5220 പേര്.
രോഗമുക്തി നിരക്ക് 48.37 %.
രാജ്യത്ത് നിലവില് ചികിത്സയിലിരിക്കുന്ന കോവിഡ് ബാധിതര് 1,20,406 പേര്.
പരിശോധന ലാബുകളുടെ എണ്ണം 759 ആയി വര്ദ്ധിച്ചു. 1.42 ലക്ഷം സാംപിളുകള് ഇന്നലെ പരിശോധിച്ചു
പ്രത്യക്ഷ നികുതി പിരിവിലെ കുറവ് പ്രതീക്ഷിച്ചതും താത്കാലിക സ്വഭാവത്തിലുള്ളതും. ചരിത്രപരമായ നികുതി പരിഷ്ക്കാരങ്ങള്, 2019-20ലെ ഉയര്ന്ന റീഫണ്ട് തുടങ്ങിയവ മൂലമാണ് ഇത് സംഭവിച്ചത്.
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള കോവിഡ്-19 പുതിയ വിവരങ്ങള്: കഴിഞ്ഞ 24 മണിക്കൂറില് രോഗമുക്തി നേടിയത് 5220 രോഗികള്. രാജ്യത്താകെ ഇതുവരെ കോവിഡ് മുക്തരായത് 1,19,293 പേരാണ്. രോഗമുക്തി നിരക്ക് 48.37 %. നിലവില് രോഗബാധിതരുടെ എണ്ണം 1,20,406. കോവിഡ് പരിശോധനാശേഷി ഐസിഎംആര് വര്ധിപ്പിച്ചു. കോവിഡ് പരിശോധനാ സൗകര്യമുള്ള ഗവണ്മെന്റ് ലാബുകളുടെ എണ്ണം 531 ആയും സ്വകാര്യ ലാബുകളുടെ എണ്ണം 228 ആയും വര്ധിപ്പിച്ചു. ആകെ 759 ലാബുകളാണുള്ളത്. കഴിഞ്ഞ 24 മണിക്കൂറിനുള്ളില് 1,42,069 സാമ്പിളുകളാണ് രാജ്യത്ത് പരിശോധിച്ചത്. ഇതുവരെ ആകെ പരിശോധിച്ചത് 46,66,386 സാമ്പിളുകളാണ്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1630053
സംഘടിതമായ പ്രവര്ത്തനങ്ങളിലൂടെ ദൃഢചിത്തരായി മുന്നോട്ട്
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1630069
പ്രത്യക്ഷ നികുതി പിരിവിന്റെ വളര്ച്ചാ പഥവും അടുത്തിടെ നടത്തിയ പ്രത്യക്ഷ നികുതി പരിഷ്ക്കാരങ്ങളും
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1630018
പരിഭ്രാന്തിയല്ല, അവബോധമാണ് കോവിഡിനെ നേരിടാനുള്ള വജ്രായുധമെന്ന് ഡോ .ജിതേന്ദ്രസിംഗ്: പരിഭ്രാന്തിയല്ല, അവബോധമാണ് കോവിഡ് മഹാമാരിയെ നേരിടാനുള്ള വജ്രായുധമെന്ന് പ്രധാനമന്ത്രി കാര്യാലയത്തിന്റെ ചുമതലയുള്ള കേന്ദ്ര സഹമന്ത്രി ഡോ .ജിതേന്ദ്രസിംഗ് . കോവിഡ് രോഗികളുടെ ശാരീരികപ്രവർത്തനങ്ങൾ നിരീക്ഷിക്കുന്നതിനുള്ള 'കോവിഡ് ബീപ് " സംവിധാനം ,ന്യൂഡൽഹിയിൽ അവതരിപ്പിച്ചു സംസാരിക്കുകയായിരുന്നു അദ്ദേഹം.
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1630067
നാഷണല് ഗാലറി ഓഫ് മോഡേണ് ആര്ട്ടിന്റെ 'ഓണ്ലൈന് നൈമിഷ 2020' വേനല്ക്കാല കലാ പരിപാടി ജൂണ് 8 മുതല്: ന്യൂഡല്ഹിയിലെ നാഷണല് ഗാലറി ഓഫ് മോഡേണ് ആര്ട്ട് സംഘടിപ്പിക്കുന്ന 'ഓണ്ലൈന് നൈമിഷ 2020' വേനല്ക്കാല കലാ പരിപാടി ജൂണ് 8 മുതല് ജൂലൈ മൂന്ന് വരെ നടത്തും.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1630053
പ്രധാനമന്ത്രിയുടെ ഓഫീസ്
ഡോ. ഫാറൂഖ് അബ്ദുല്ലയ്ക്ക് കോവിഡ് -19 ൽ നിന്ന് വേഗത്തിൽ സുഖം പ്രാപിക്കാൻ പ്രധാനമന്ത്രിയുടെ ആശംസ
കോവിഡ് -19 ൽ നിന്ന് വേഗത്തിൽ സുഖം പ്രാപിക്കാൻ പ്രധാനമന്ത്രി ശ്രീ നരേന്ദ്ര മോദി ഡോ. ഫാറൂഖ് അബ്ദുല്ലയ്ക്ക് ആശംസകൾ നേർന്നു.
(ഡോ. ഫാറൂഖ് അബ്ദുല്ല ജിയുടെ ആരോഗ്യത്തിനും വേഗത്തിലുള്ള സുഖത്തിനും വേണ്ടി പ്രാർത്ഥിക്കുന്നുവെന്ന് ട്വീറ്റിൽ പ്രധാനമന്ത്രി പറഞ്ഞു.
" ഒമർഅബ്ദുള്ള, നിങ്ങളുടെയും മുഴുവൻ കുടുംബത്തിൻറെയും ആരോഗ്യത്തിന് വേണ്ടി പ്രാർത്ഥിക്കുന്നു . "
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
രാജ്യത്തെ പക്ഷിപ്പനി സംബന്ധിച്ച് ഏറ്റവും പുതിയ വിവരങ്ങൾ
രാജ്യത്തെ വിവിധ ഇടങ്ങളിൽ പക്ഷിപനി സ്ഥിരീകരിച്ച പശ്ചാത്തലത്തിൽ, ഇത് സംബന്ധിച്ച കർമ്മ പദ്ധതി അനുസരിച്ച് നടപടികൾ സ്വീകരിക്കാൻ സംസ്ഥാനങ്ങൾക്ക് നിർദ്ദേശം നൽകി.
ICAR-NIHSAD ൽ പരിശോധന നടത്തിയ, ഹരിയാനയിലെ പഞ്ചകുള ജില്ലയിലെ ഇറച്ചി വളർത്തൽ കേന്ദ്രത്തിലെ സാമ്പിളുകളിലും, ഗുജറാത്തിലെ ജുനഗഡ് ജില്ലയിലെ ദേശാടന പക്ഷികളിലും, രാജസ്ഥാനിലെ സവായി മധോപൂർ, പാലി, ജയ്സാൽമീർ, മോഹർ ജില്ലകളിലെ കാക്കകളിലും ആണ് പക്ഷിപ്പനി ഇതുവരെ സ്ഥിരീകരിച്ചത്.
ഇതുവരെ കേരളം, രാജസ്ഥാൻ, മധ്യപ്രദേശ്, ഹിമാചൽ പ്രദേശ്, ഹരിയാന, ഗുജറാത്ത് എന്നീ ആറ് സംസ്ഥാനങ്ങളിലാണ് പക്ഷിപ്പനി സ്ഥിരീകരിച്ചിട്ടുള്ളത്.
രോഗബാധിതരായ പക്ഷികളെ കൊന്നൊടുക്കുന്ന പ്രവർത്തനങ്ങൾ കേരളത്തിലെ രണ്ട് ജില്ലകളിലും പൂർത്തിയായതായാണ് റിപ്പോർട്ടുകൾ. മേഖലയിലെ അണുനശീകരണ പ്രവർത്തനങ്ങൾ പുരോഗമിക്കുകയാണ്.
പക്ഷിപ്പനി ഇതുവരെ റിപ്പോർട്ട് ചെയ്യപ്പെടാത്ത സംസ്ഥാനങ്ങളോട് അസാധാരണമായ തരത്തിൽ പക്ഷികൾ ചത്തൊടുങ്ങുന്നത് പ്രത്യേകം ശ്രദ്ധിക്കണം എന്ന് നിർദ്ദേശിച്ചിട്ടുണ്ട്. ഇത്തരത്തിലുള്ള സംഭവങ്ങൾ ശ്രദ്ധയിൽപ്പെട്ടാൽ വേഗത്തിൽ പ്രതിരോധ നടപടികൾ സ്വീകരിക്കുന്നതിനായി ഇവ ഉടനടി റിപ്പോർട്ട് ചെയ്യേണ്ടതാണ്.
കേരളം, ഹരിയാന, ഹിമാചൽ പ്രദേശ് എന്നീ സംസ്ഥാനങ്ങളിലെ ബാധിത മേഖലകൾ സന്ദർശിക്കാനും, സ്ഥിതിഗതികൾ വിലയിരുത്താനും, ആവശ്യമായ അന്വേഷണം നടത്താനുമായി കേന്ദ്ര സംഘങ്ങൾക്ക് ചുമതല നൽകി കഴിഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ആഗസ്റ്റ് 18 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 56.06 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 35 ,178 പേർക്ക്.
ചികിത്സയിലുള്ളത് ആകെ രോഗബാധിതരുടെ 1.14 ശതമാനം ;2020 മാർച്ചിന് ശേഷം ഏറ്റവും കുറഞ്ഞ ശതമാനം
രാജ്യത്ത് നിലവിൽ ചികിത്സയിലുള്ളവർ 3,67 ,415
രോഗമുക്തി നിരക്ക് 97.52 %; 2020 മാർച്ചിന് ശേഷം ഏറ്റവും കൂടിയ രോഗമുക്തി .
രാജ്യത്താകമാനം ഇതുവരെ 3,14,85,923 പേർ രോഗമുക്തരായി
കഴിഞ്ഞ 24 മണിക്കൂറിനിടെ 37 ,169 പേർ സുഖം പ്രാപിച്ചു
പ്രതിവാര രോഗസ്ഥിരീകരണ നിരക്ക് 3 ശതമാനത്തിൽ താഴെയായി തുടരുന്നു; നിലവിൽ ഇത് 1 .95 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.96 %; കഴിഞ്ഞ 23 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 49.84 കോടി പരിശോധനകൾ.
IE
(
വാര്ത്താവിതരണ പ്രക്ഷേപണ മന്ത്രാലയം
വികസനം കാംക്ഷിക്കുന്ന ജില്ലകളില്കുറഞ്ഞത്ഓരോ കമ്മ്യൂണിറ്റി റേഡിയോ സ്റ്റേഷന് സ്ഥാപിക്കും : കേന്ദ്ര വാര്ത്താവിതരണസെക്രട്ടറി
രാജ്യത്ത്വികസനം കാംക്ഷിക്കുന്ന ജില്ലകളില്കുറഞ്ഞത്ഓരോ കമ്മ്യൂണിറ്റി റേഡിയോ സ്റ്റേഷന് വീതംസ്ഥാപിക്കുകയെന്നത്ഗവണ്മെന്റിന്റെ മുന്ഗണനയാണെന്ന്കേന്ദ്ര വാര്ത്താവിതരണ പ്രക്ഷേപണ സെക്രട്ടറി ശ്രീ. അമിത്ഖരെ പറഞ്ഞു. 7-ാമത് ദേശീയ കമ്മ്യൂണിറ്റി സമ്മേളനം ന്യൂഡല്ഹിയില്ഉദ്ഘാടനം ചെയ്യുകയായിരുന്നുഅദ്ദേഹം.
ദുരന്ത വേളകളില് കമ്മ്യൂണിറ്റി റേഡിയോവഹിക്കുന്ന പങ്ക് സ്ലാഹനീയമാണെന്ന്സെക്രട്ടറിചൂണ്ടിക്കാട്ടി. ജനജീവിതത്തില് നേരിട്ട്സ്വാധീനം ചെലുത്തുന്ന പദ്ധതികള്ക്കും പരിപാടികള്ക്കും കമ്മ്യൂണിറ്റി റേഡിയോകള് പ്രാധാന്യം നല്കണമെന്ന് ശ്രീ. അമിത്ഖരെ പറഞ്ഞു.
(ND/MRD
പ്രധാനമന്ത്രിയുടെ ഓഫീസ്
ലോക്സഭാ സ്പീക്കർ ഓം ബിർളയുടെ ‘സുപോഷിത് മാ’ സംരംഭത്തെ പ്രധാനമന്ത്രി അഭിനന്ദിച്ചു
ലോക്സഭാ സ്പീക്കർ ഓം ബിർളയുടെ ‘സുപോഷിത് മാ’ സംരംഭത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. കോട്ടയിലെ രാംഗഞ്ജ്മണ്ടി പ്രദേശത്തു് ശ്രീ ബിർള സുപോഷിത് മാ അഭിയാൻ ഉദ്ഘാടനം ചെയ്തു. ഓരോ അമ്മയും കുഞ്ഞും ആരോഗ്യത്തോടെ ഇരിക്കുക എന്നതാണ് ഈ സംരംഭത്തിന്റെ ലക്ഷ്യം.
ലോക്സഭാ സ്പീക്കറുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
ബഹുമാനപ്പെട്ട ലോക്സഭാ സ്പീക്കർ ജിയിൽ നിന്നുള്ള പ്രചോദനാത്മകമായ ഒരു സംരംഭം! ആരോഗ്യമുള്ള അമ്മയ്ക്കും കുഞ്ഞിനുമൊപ്പം മുഴുവൻ കുടുംബത്തിന്റെയും സമൃദ്ധി ഇതിൽ അടങ്ങിയിരിക്കുന്നു, ഇത് ശക്തമായ ഒരു സമൂഹത്തിന്റെ ആണിക്കല്ലാണ്.
(--ND--
പ്രധാനമന്ത്രിയുടെ ഓഫീസ്
പ്രധാനമന്ത്രി ഷില്ലോങ്ങിൽ സത്യപ്രതിജ്ഞാ ചടങ്ങിൽ പങ്കെടുക്കുന്നു
മേഘാലയ മുഖ്യമന്ത്രി ശ്രീ കോൺറാഡ് കെ സാംഗ്മയുടെയും മന്ത്രിമാരുടെയും സത്യപ്രതിജ്ഞാ ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ഇന്ന് സത്യപ്രതിജ്ഞ ചെയ്തവരെ ശ്രീ മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“ശ്രീ കോൺറാഡ് സാങ്മജിയുടെയും അദ്ദേഹത്തിന്റെ മന്ത്രിമാരുടെയും സത്യപ്രതിജ്ഞാ ചടങ്ങിൽ പങ്കെടുത്തു. സത്യപ്രതിജ്ഞ ചെയ്തവർക്ക് അഭിനന്ദനങ്ങൾ. മേഘാലയയെ വളർച്ചയുടെ പുതിയ ഉയരങ്ങളിലേക്ക് കൊണ്ടുപോകാനുള്ള അവരുടെ ശ്രമത്തിൽ ആശംസകൾ."
യുവജനകാര്യ, കായിക മന്ത്രാലയം
കായിക മന്ത്രാലയം 2 ലക്ഷം സ്കൂൾ വിദ്യാർത്ഥികൾക്ക് ഫിറ്റ് ഇന്ത്യ ക്വിസിന് സൗജന്യ രജിസ്ട്രേഷൻ പ്രഖ്യാപിച്ചു.
ന്യൂ ഡൽഹി : 14 സെപ്റ്റംബർ , 2021
സ്കൂൾ കുട്ടികൾക്കായി ഇന്ത്യയിൽ ആദ്യമായിസംഘടിപ്പിക്കുന്ന ഫിറ്റ് ഇന്ത്യ ക്വിസ് കൂടുതൽ ആകർഷകമാക്കി കായിക മന്ത്രാലയം .1 ലക്ഷം സ്കൂളുകളിൽ നിന്ന് നാമനിർദ്ദേശം ചെയ്യപ്പെടുന്ന ആദ്യ 2 ലക്ഷം വിദ്യാർത്ഥികൾക്ക് ഇപ്പോൾ രാജ്യവ്യാപകമായി നടക്കുന്ന ഫിറ്റ്നസ്സും സ്പോർട്സ് ക്വിസും അടങ്ങിയ ,ഇന്ത്യ ക്വിസിൽ സൗജന്യമായി രജിസ്റ്റർ ചെയ്യാമെന്ന് യുവജനകാര്യ കായിക മന്ത്രാലയം അറിയിച്ചു. ഓരോ സ്കൂളിനും ആദ്യം വരുന്നവർക്ക് ആദ്യം എന്ന അടിസ്ഥാനത്തിൽ ക്വിസിന് പരമാവധി 2 വിദ്യാർത്ഥികളെ സൗജന്യമായി നാമനിർദ്ദേശം ചെയ്യാൻ കഴിയും. കേന്ദ്ര യുവജനകാര്യ കായിക മന്ത്രി ശ്രീ. അനുരാഗ് സിംഗ് ഠാക്കൂർ അറിയിച്ചതാണിത് .കേന്ദ്ര യുവജനകാര്യ കായിക മന്ത്രി ശ്രീ. അനുരാഗ് സിംഗ് ഠാക്കൂർ, കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാന്റെ സാന്നിധ്യത്തിൽ, സെപ്റ്റംബർ 1 ന് ആണ് ഫിറ്റ് ഇന്ത്യ ക്വിസിന് തുടക്കം കുറിച്ചത് .. സ്റ്റാർ സ്പോർട്സിൽ നാഷണൽ റൗണ്ട് ടെലികാസ്റ്റിലൂടെ രാജ്യവ്യാപകമായിപ്രക്ഷേപണം ചെയുന്ന ക്വിസിന് 3.25 കോടി രൂപയാണ് സമ്മാനത്തുക.
രാജ്യത്തെ എല്ലാ സംസ്ഥാനങ്ങളിൽ നിന്നും/കേന്ദ്രഭരണ പ്രദേശങ്ങളിൽ നിന്നും പ്രാതിനിധ്യം ഉണ്ടായിരിക്കുന്ന ക്വിസ് , ഓൺലൈൻ, പ്രക്ഷേപണ റൗണ്ടുകളുടെ മിശ്രിതമായിരിക്കും.ഫിറ്റ് ഇന്ത്യ ക്വിസിൽ പങ്കെടുക്കുന്നതിന്റെ വിശദാംശങ്ങൾ ഫിറ്റ് ഇന്ത്യ വെബ്സൈറ്റിൽ ലഭ്യമാണ്.
IE
(
മന്ത്രിസഭ
കാര്ഷിക, അനുബന്ധ പ്രവര്ത്തനങ്ങള്ക്കായുള്ള ഹ്രസ്വകാല വായ്പകളുടെ തിരിച്ചടവ് തീയതി നീട്ടാന് മന്ത്രിസഭയുടെ അനുമതി
കാര്ഷിക, അനുബന്ധ പ്രവര്ത്തനങ്ങള്ക്കായുള്ള മൂന്ന് ലക്ഷം രൂപവരെയുള്ള ഹ്രസ്വകാല വായ്പകളുടെ തിരിച്ചടവ് തീയതി 2020 ഓഗസ്റ്റ് 31 വരെ ദീര്ഖിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. 2020 മാര്ച്ച് ഒന്നിനും 2020 ഓഗസ്റ്റ് 31നുമിടയ്ക്ക് കാലാവധി പൂര്ത്തിയാകുന്ന ഹ്രസ്വകാല വായ്പകളുടെ തിരിച്ചടവ് തീയതിയാണ് നീട്ടിയിട്ടുള്ളത്. ഇവയ്ക്ക് രണ്ടു ശതമാനം പലിശയിളവും, കൃത്യമായ തിരിച്ചടവിനുള്ള മൂന്നു ശതമാനം പ്രോത്സാഹനവും കര്ഷകര്ക്ക് തുടര്ന്നും ലഭിക്കും.
പ്രയോജനങ്ങള് : ഈ തീരുമാനം വഴി കര്ഷകര്ക്ക് തങ്ങളുടെ മൂന്ന് ലക്ഷം രൂപവരെയുള്ള ഹ്രസ്വകാല വായ്പകളുടെ തിരിച്ചടവ് പിഴ കൂടാതെ നാലു ശതമാനം പലിശ നിരക്കില് തിരിച്ചടയ്ക്കാനുള്ള സമയം നീട്ടിക്കിട്ടുകയും കോവിഡ് മഹാമാരിയുടെ സമയത്ത് അതിനായി ബാങ്കില് പോകുന്നത് ഒഴിവാക്കാന് സഹായമാവുകയും ചെയ്യും.
(
പ്രധാനമന്ത്രിയുടെ ഓഫീസ്
വിജയദശമി വേളയില് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
വിജയദശമി വേളയില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ആശംസകള് നേര്ന്നു. തിന്മയുടെ മേല് നന്മയുടെയും അസത്യത്തിന് മേല് സത്യത്തിന്റെയും വിജയമായ ഈ ഉത്സവം എല്ലാവരുടെ ജീവിതത്തിലും പുതിയ പ്രചോദനം കൊണ്ടുവരട്ടെ എന്ന് അദ്ദേഹം ട്വിറ്റര് സന്ദേശത്തില് ആശംസിച്ചു
(
ആരോഗ്യ, കുടുംബക്ഷേമ മന്ത്രാലയം
2022 ലെ ലോക മലമ്പനി ദിനാചരണത്തിൽ ഡോ. മൻസുഖ് മാണ്ഡവ്യ മുഖ്യപ്രഭാഷണം നടത്തി
ന്യൂ ഡൽഹി, ഏപ്രിൽ 25, 2022
2030-ഓടെ രാജ്യത്ത് നിന്ന് മലമ്പനി നിർമാർജനം ചെയ്യുകയെന്ന ലക്ഷ്യം കൈവരിക്കുന്നതിലും, മലമ്പനിയ്ക്കെതിരായ കൂട്ടായ പോരാട്ടത്തിലും, രോഗനിർണ്ണയവും ചികിത്സയും മാത്രമല്ല, വ്യക്തിപരവും സാമൂഹികവുമായ ശുചിത്വവും, രോഗനിയന്ത്രണവും പ്രതിരോധവും സംബന്ധിച്ച സാമൂഹിക അവബോധവും ഒരുപോലെ പ്രധാനമാണെന്ന് ലോക മലമ്പനി ദിനാചരണത്തോട് അനുബന്ധിച്ച് നടത്തിയ പ്രഭാഷണത്തിൽ കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ പറഞ്ഞു.
ദേശീയവും പ്രാദേശികവുമായ പരിശ്രമങ്ങളിൽ മലമ്പനി നിർമാർജനത്തിന് മുൻഗണന നൽകാൻ ഡോ. മാണ്ഡവ്യ ആഹ്വാനം ചെയ്തു. ഇന്ത്യയുടെ മലമ്പനി നിർമ്മാർജ്ജന പദ്ധതി മുന്നോട്ട് കൊണ്ടുപോകുന്നതിന് അനുയോജ്യമായ പുതു പരിഹാരങ്ങൾ വികസിപ്പിക്കുന്നതിന് സാങ്കേതികവിദ്യയും നവീന രീതികളും പ്രയോജനപ്പെടുത്താവുന്നതാണെന്ന് അദ്ദേഹം ഊന്നിപ്പറഞ്ഞു. രോഗനിർണ്ണയം, സമയബന്ധിതവും ഫലപ്രദവുമായ ചികിത്സ, കൊതുക് നിയന്ത്രണ നടപടികൾ എന്നിവയെക്കുറിച്ച് ബഹുജന അവബോധം സൃഷ്ടിക്കുന്നതിന് ആശ വർക്കർമാർ, ANMs, അനുബന്ധ സംഘടനകൾ താഴെത്തട്ടിലെ മുൻനിര ആരോഗ്യ പ്രവർത്തകർ തുടങ്ങിയവർ ഒരുമിച്ച് പ്രവർത്തിക്കേണ്ടതുണ്ടെന്നും അദ്ദേഹം കൂട്ടിച്ചേർത്തു. സ്വകാര്യ ഡോക്ടര്മാർ ഉൾപ്പെടെ, സ്വകാര്യ മേഖലയും മലമ്പനി കേസുകളുടെ മാനേജ്മെന്റും റിപ്പോർട്ടിംഗും അനുബന്ധ പ്രവർത്തനങ്ങളും ദേശീയ പരിപാടിയുമായി സംയോജിപ്പിക്കണമെന്ന് അദ്ദേഹം നിർദ്ദേശിച്ചു.
രാജ്യത്തിന്റെ ശ്രമഫലമായി 2015 നെ അപേക്ഷിച്ച് 2021ൽ മലമ്പനി കേസുകളിൽ 86.45% കുറവും മലമ്പനി മരണങ്ങളിൽ 79.16% കുറവും ഉണ്ടായതായി കേന്ദ്ര ആരോഗ്യമന്ത്രി പറഞ്ഞു. രാജ്യത്തെ 124 ജില്ലകളിൽ മലമ്പനി കേസുകൾ 'സീറോയാണ്' - അഥവാ റിപ്പോർട്ട് ചെയ്തിട്ടില്ല, അദ്ദേഹം വ്യക്തമാക്കി.
കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറും ചടങ്ങിൽ പങ്കെടുത്തു.
RRTN/SKY
(Visitor Counter : 145